《和闽人龚玉峰韵 其二》
宋代·何梦桂

病鹤衰翎叹折伤，惟馀芝草疗饥肠。阵图死不忘鱼复，江舰生难候马当。

自分无帷埋畜狗，尚怜有肆返屠羊。头颅老尽心犹在，夜半钧天梦太常。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。